Source: http://www.bihon.ro/u-bt-cluj-si-csm-csu-se-intalnesc-iarasi-in-play-off/2245254
Timestamp: 2019-09-22 10:58:05+00:00

Document:
U BT Cluj și CSM CSU se întâlnesc iarăși în play off - BIHON
U BT Cluj și CSM CSU se întâlnesc iarăși în play off
la	5. mai 2019 18:45
Antrenorii celor două echipe, Cristian Achim și Mihai Silvășan	- © FOTO: GAVRIL NUȚIU, ALTBASCHET
După cum anticipa de altfel, U BT Cluj-Napoca și CSM CSU Oradea au trecut fără prea mari probleme de sferturile de finală ale turneului play off și urmează să se întâlnească în semifinalele actualei ediții a Ligii Naționale de baschet masculin.
Acest duel, care tinde să devină tot mai mult un „clasic” al campionatului nostru, are tradiții vechi, cele două echipe întâlnindu-se de mai multe ori în play off, de-a lungul edițiilor anterioare.
U BT Cluj-Napoca și CSM CSU Oradea s-au duelat în semifinalele sezonului 2016/2017, când U BT s-a impus cu scorul general de 3-2 (86-73, 103-96 și la Cluj-Napoca, respectiv 59-69 și 76-85 la Oradea) și a acces în finală, devenind apoi campioana ediției. Cele două echipe și-au disputat de asemenea una din semifinalele ediției 2015/2016, când Oradea a avut câștig de cauză, cu scorul general de 3-1 (72-71 și 67-61 la Oradea, respectiv 70-79 și 76-56 la Cluj-Napoca). CSM CSU a câștigat apoi primul său titlu de campioană națională, după ce a învins BC Mureș Târgu Mureș în finală. În fine, cele două adversare s-au mai înfruntat în sferturile de finală ale ediției 2012/2013, când CSM CSU a învins cu scorul general de 3-1 (77-63 și 67-68 la Oradea, respectiv 72-64 și 73-71 la Cluj-Napoca. CSM CSU a obținut atunci medaliile de bronz ale ediției, învingând în finala mică formația Gaz Metan Mediaș.
Cele două rivale și-a mai disputat două finale de Cupa României și alte două de Supercupă, toate adjudecate de U BT Cluj-Napoca, scoruri 82-75 în 2016 și 64-61 în 2018 (în Cupă), respectiv 70-67 în 2016 și 83-76 în 2018 (în Supercupă). CSM CSU a eliminat o dată U BT Cluj-Napoca în semifinalele Cupei României, chiar în ediția din acest an, scor 70-66, dar a pierdut apoi finala în fața echipei BC CSU Sibiu (scor 78-88).
Rămâne de văzut cine se va impune în confruntarea din play off-ul acestui sezon. Primele două meciuri se vor disputa la Cluj-Napoca, următorul (sau următoarele două la Oradea), iar al cincea partidă (dacă va mai fi necesară) va avea loc la Cluj-Napoca.
Taguri: baschet masculin, CSM CSU Oradea, play off, U BT Cluj-Napoca

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM